ราคาตามมาตรฐานร้านลักษณะนี้ รสชาติปานกลาง แต่ปริมาณอาหารน้อย ถ้าเพิ่มปริมาณให้เหมาะสมจะดีกว่านี้ วันนี้ลองมากินครั้งแรกเพื่อนแนะนำมา 
    ต้มยำเห็ดสามอย่าง รสเค็มไปนิดขาดเปรี้ยวเลยขอมะนาวเพิ่มค่อยดีขึ้น รสชาติอื่นโอเค
    ยำดอกขจรกรอบ ดอกขจรทอดกรอบดีแป้งบาง แต่พอตักน้ำยำราดตกใจมาก มีหมูสับประมาณ 5-7 ชิ้น กุ้งไม่เกิน 1 ตัวสับ น้ำยำเยอะมากแต่เนื้อน้อยมาก แค่เพิ่มหมูสับอีกหยิบมือกับกุ้งอีก2ตัว ต้นทุนเพิ่มไม่เท่าไรจะดีกว่านี้มาก ส่วนรสชาติก็ปานกลาง 
    อย่างที่สามสั่งทอดมันปลา อันนี้รสชาติมาตรฐานแต่ชุ่มน้ำมันและนองเต็มจาน อันนี้พิถีพิถันซับน้ำมันหน่อยและกระดาษซับมันแค่แผ่นเดียวเอง 
    สุดท้ายไก่ตระกร้าตามชื่อร้าน อืม รอนานมาก เกือบจะอิ่มแระ ความกรอบและทอดมากำลังดี ส่วนรสชาติปานกลางมาก หมักเครื่องน้อยมากทั้งรสทั้งกลิ่นจนเหมือนเอาไก่มาชุบแป้งทอดโดยไม่ได้หมักเลย ที่อื่นอร่อยกว่านี้อีก เสียดายจัง
    ตบท้ายด้วยของหวาน กระท้อนลอยแก้ว อันนี้ จบสวย อร่อยมาก กระท้อนเปรี้ยวหวานกำลังดี น้ำเชื่อมหวานสมดุลกับกระท้อน
    สรุป ยังไม่ประทับใจเท่าที่ควร ถ้ามีโอกาสจะลองเมนูอื่นดูใหม่